AIŠKINAMASIS RAŠTAS

Dėl Molėtų rajono savivaldybės tarybos 2016 m. spalio 20 d. sprendimo Nr. B1-204 „Dėl Molėų rajono savivaldybės turto perdavimo pagal panaudo sutartį viešajai įstaigai daugiafunkciam centrui „Kaimynystės namai“ pakeitimo

**1. Parengto tarybos sprendimo projekto tikslai ir uždaviniai**

Sprendimo projektas parengtas atsižvelgiant į VšĮ daugiafunkcio centro „Kaimynystės namai“ (toliau – VšĮ) 2018 m. birželio 15 d. raštą Nr. S-21 “Dėl patalpų perdavimo panaudos pagrindais“, kuriame prašoma perduoti panaudai 39,74 kv. m ploto patalpas, plane pažymėtas 2-3, mokyklos pastate (registro Nr. 90/71853, unikalus Nr. 6291-0001-5012, plane pažymėta 2C2p, bendras plotas 566,74 kv. m), esančiame Molėtų r. sav., Balninkų sen., Balninkų mstl., Gedimino g. 10, savarankiškajai savivaldybės funkcijai – gyventojų bendrosios kultūros ugdymas ir etnokultūros puoselėjimas - įgyvendinti. Šiame mokyklos pastate esančios 527 kv. m patalpos Molėtų rajono savivaldybės tarybos 2016 m. spalio 20 d. sprendimu Nr. B1-204 „Dėl savivaldybės turto perdavimo pagal panaudos sutartį viešajai įstaigai universaliam daugiafunkciam centrui „Kaimynystės namai“ buvo perduotos VšĮ. Prašomos perduoti patalpos nenaudojamos ir Molėtų rajono savivaldybės administracijos direktoriaus 2018 m. birželio 19 d. įsakymu Nr. B6-495 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ pripažintos nereikalingomis savivaldybės funkcijoms vykdyti. Prašyme VšĮ įsipareigoja perduotą turtą prižiūrėti, atlikti turto einamąjį ir kapitalinį remontus. Prašymas pridedamas.

Parengto sprendimo projekto tikslas – pakeisti Molėtų rajono savivaldybės tarybos 2016 m. spalio 20 d. sprendimo Nr. B1-204 „Dėl savivaldybės turto perdavimo pagal panaudos sutartį viešajai įstaigai universaliam daugiafunkciam centrui „Kaimynystės namai“ 1.2.1 papunktį ir perduoti VšĮ 566,74 kv. m mokyklos pastatą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – nenaudojamos patalpos bus perduotos VšĮ panaudai ir bus racionaliai naudojamos ir prižiūrimos.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytas susitarimas dėl panaudos sutarties pakeitimo ir turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.